Ved nyreguleringen etter bybrannen ble den nye Sandefjord kirke lagt mellom Stockfleths gate og Landstads gate, med en ny, rett Kirkegata ned til Kongens gate, der den fortsatte i Skolegadens trasé. Gatebredden ble bestemt til 18 meter. Bare Jernbanealleen og Kirkegata fikk større bredde enn lovens minimum, 12,50 meter. I 1918 ble det vedtatt en reguleringsplan som forlnget Kirkagata ned i Badeparken, men planen ble ikke gjennomført.